**2276 SVEUČILIŠTE J. J. STROSSMAYERA U OSIJEKU - PREHRAMBENO TEHNOLOŠKI FAKULTET**

**Obrazloženje općeg dijela financijskog plana za 2024. godinu**

**Prihodi i primici**

Ukupno planirani prihodi za 2024. godinu iznose 4.691.621,00 EUR, a sastoje se od:

- opći prihodi i primici – izvor 11 planirani su na temelju zadanih limita u iznosu 3.689.421,00 EUR

- ostali prihodi za posebne namjene – izvor 43 u iznosu 315.000,00 EUR odnosi se na prihod od naplaćenih školarina i doznaka nadležnog Sveučilišta u Osijeku temeljem uplata prethodnih godina.

- vlastiti prihodi – izvor 31 planiran je u iznosu 134.664,00 EUR, a odnosi se na prihode od prodaje knjiga i prihode koji Fakultet ostvaruje na tržištu (kotizacije za znanstveno-stručne skupove u organizaciji Fakulteta, sponzorstva, analize itd.)

- ostale pomoći – izvor 52 planiran je u iznosu 552.201,00 EUR, a čine ga prihodi na temelju obavijesti koje smo zaprimili od Hrvatske zaklade za znanost (projekti) i Ministarstva poljoprivrede (stipendije) o tekućim prijenosima između proračunskih korisnika.. Fakultet sudjeluje u projektu koji se financira od Njemačke vlade i planiran je također na ovom izvoru.

Projekcija prihoda za 2025. godinu iznosi 4.489.047,00 EUR, a za 2026. godinu 4.450.920,00 EUR.

**Rashodi i izdaci**

Ukupno planirani rashodi za 2024. godinu iznose 4.785.752,00 EUR.

Najznačajniji dio rashoda odnosi se na plaće zaposlenika i pokriće režijskih troškova. Iz projekata se financira znanstvena oprema i ulaže se u dodatne edukacije zaposlenika kroz seminare i kongrese.

Projekcija rashoda za 2025. godinu iznosi 4.500.282,00 EUR, a za 2026. godinu 4.447.432,00 EUR.

**Prijenos sredstava iz prethodne i u sljedeću godinu**

Fakultet će 2024. godinu započeti s ukupnim donosom 1.738.952,00,00 EUR od čega se na izvor 31 odnosi 428.381,00 EUR. Taj je prihod ostvaren na tržištu i služit će za pokriće troškova daljnjih analiza i istraživanja.

Na izvoru 52 donos u iznosu 310.571,00 EUR odnosi se na doznaku Ministarstva poljoprivrede za stipendije studentima koja se očekuje krajem prosinca 2023., a isplata studentima u siječnju 2024. godine.

Na izvoru 43 donos u iznosu 1.000.000,00 EUR čine sredstva koja je Fakultet planirao uložiti u novu zgradu Fakulteta ali s obzirom na sve veće troškove, sredstva će služiti za pokriće redovne djelatnosti.

**Ukupne i dospjele obveze**

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 3.325.956,00EUR | 329.899,74EUR |
| Dospjele obveze | 3.016 EUR | 00,00 EUR |